সাইফুর রহমান বলেন, ১৯৯৩ সালে কমিশনের যাত্রার শুরুর দিন ঢাকা স্টক এক্সচেঞ্জের (ডিএসই) বাজার মূলধন ছিল এক হাজার ৩০৫ কোটি টাকা। তালিকাভুক্ত সিকিউরিটিজ ছিল ১৪৯টি। আর কম্পানি ছিল ১৩৯টি। বর্তমানে গতকাল পর্যন্ত পুঁজিবাজারের মূলধনের আকার বেড়েছে ২২৮ গুণ। বাজার মূলধন দাঁড়িয়েছে তিন লাখ ৯৫ হাজার ৬২৭ কোটি টাকা। তালিকাভুক্ত সিকিউরিটিজের সংখ্যা ৫৭৪টি। যার মধ্যে কম্পানি ৩০৭টি, মিউচ্যুয়াল ফান্ড ৩৭টি, ডিবেঞ্চার আটটি আর ট্রেজারি বন্ড ২২১টি।